Î82 
PIÈCES A L’APPUI. 
Mais de grant joye n’y a point; 
Car l’aguillon d’amour le point. 
Au roy d’enfer s’est adreciéz , 
Comme doulens et courrouciez ; 
Aucune foiz la corde touche , 
A l’autre foiz chante de bouche ; 
Soit par bouche, soit par la corde 
Tousiours requiert miséricorde. 
« Sire , dist-il, merci vous crie. » 
Que voulez plus que je vous die? 
Tant a violé et chanté 
Qu’il a le dyable enchanté. 
Li roys d’enfer tantost s’accorde 
Qu’on le face miséricorde. 
« Rendons , dist-il, cestui sa mie ; 
» Car par son chant l’a bien gaingnie. 
» Mais tant li mettons-nous de loy 
» Qu’il ne regardoit darrier soy 
» Jusques à tant qu’il Tait menée 
ii Oultre toute nostre contrée. » 
Qui mettra loy as amans fins? 
Quant d’enfer dubt yssir les fins 
Son regard tourne par derrière 
Pour regarder sa mie chière; 
Et, quant la loy n’a pas tenue , 
Sa mie tantost a perdue. 
€a iîïort. 
La mort gerroie humain linage , 
Puis lors qu’Adam, par son oultrage, 
La pomme deffendue mort ; 
Pour ce n’espargne fol ne sage , 
Homme bas ne de haut parage ; 
Tout convient passer par la mort. 
La mort fiert à destre, à senestre , 
N’espargne lay, ne clerc , ne prestre, 
Quant a filé son fil retort; 
Pour la puissance Dieu fist nestre , 
Il les convient après non estre 
Pour la puissance de la mort. 
La mort vainc cardinaulx et papes. 
A chascun dit : « Se tu m’eschappes, 
» Tu seras moult preux et moult fort, n 
Jà ne vous y vauldront fors grappes 
Or ne argent prins en voz trapes ; 
Attrapez serez par la mort. 
La mort prélas aise tenuz , 
Fourrez de gris et vairs menuz, 
Regarde et menace fort. 
Elas ! com seront mal venuz ! 
Ilz demourront povres et nuz 
Quant ilz passeront par la mort. 
La mort vainc chanoines , clergéz , 
Qui, moult cointement hébergez, 
D’aise vivre font leur effort. 
En délices sont tous plungiéz , 
De vins nouveaulx et de vins viez; 
Li darriens morsiaulx est la mort, 
La mort assault moines cloistriers , 
Preschenrs, carmelins, cordeliers, 
Et tous aultres de leur accort ; 
Ne leur y vault lire psaultiers ; 
Franchises, cloistres ne moustiers, 
Tout franchement les prent la mort. 
La mort prent les nonnaîns velées , 
Qui seulement sont ordenées 
Pour avoir en Dieu leur confort; 
De blancs cueuvre-chiefs sont parées , 
De pelichons chaus sont fourrées ; 
De tout ce ne chault à la mort. 
